EkBass/fiwiki-20250220-pages-articles huggingface dataset:
Ken Pawsey

Kenneth James ”Ken” Pawsey (s. 13. joulukuuta 1940 Melbourne, Victoria) on australialainen jääkiekkoilija, joka pelasi hyökkääjänä. Hän kuului Australian joukkueeseen Squaw Valleyn talviolympialaisissa 1960. == Lähteet == Luokka:Australialaiset jääkiekkoilijat Luokka:Vuonna 1940 syntyneet Luokka:Elävät henkilöt
Tuvalun kirkko

Tuvalun kongregationalistinen kristillinen kirkko, lyhyemmin Tuvalun kirkko (tuvaluksi: Te Ekalesia Kelisiano Tuvalu) on suurin uskonnollinen yhdyskunta Tuvalussa. Se on kristillinen kongregationalistinen kirkko, jolla on 9 715 jäsentä Kirkon juuret juontavat vuoteen 1861 ja Lontoon lähetysseura aloitti työnsä alueella 1864. Myös Samoan kongregationalistinen kristillinen kirkko teki lähetystyötä Tuvalussa. Tuvalun kirkko itsenäistyi vuonna 1968. Kirkon oppi perustuu Apostoliseen uskontunnustukseen ja Nikean uskontunnustukseen. ==Lähteet== Luokka:Kristinusko Tuvalussa Luokka:Reformoidut kirkot
Berggren

Berggren on ollut muuan muassa seuraavien henkilöiden sukunimi: * Emelie Berggren (s. 1982), ruotsalainen jääkiekkoilija * Evy Berggren (1934–2018), ruotsalainen voimistelija * Gunnar Berggren (1908–1983), ruotsalainen nyrkkeilijä * Hans Berggren (1895–1981), ruotsalainen eversti * Henrik Berggren (s. 1974), ruotsalainen muusikko ja laulaja * Jenny Berggren (s. 1972), ruotsalainen laulaja * Niklas Berggren (s. 1966), ruotsalainen curlingpelaaja * Pasi Berggren (s. 1971), suomalainen yritysjohtaja * Peter Berggren (s. 1962), ruotsalainen uimari * Sven Berggren (1837–1917), ruotsalainen kasvitieteilijä * Thommy Berggren (s. 1937), ruotsalainen näyttelijä * Tobias Berggren (s. 1940), ruotsalainen runoilija * Tom Berggren (s. 1942), ruotsalainen curlingpelaaja * Tommy Berggren (1950–2012), ruotsalainen jalkapalloilija.
Ben Acton

Benjamin Maxwell ”Ben” Acton (2. joulukuuta 1927 Footscray, Victoria – 10. heinäkuuta 2020 Queensland) oli australialainen jääkiekkoilija, pelipaikaltaan hyökkääjä. Acton toimi Australian joukkueen kapteenina Squaw Valleyn talviolympialaisissa 1960, joissa hän pelasi viisi ottelua ilman tehopisteitä keräten 11 rangaistusminuuttia. Acton edusti Australiaa myös vuoden 1962 MM- kilpailujen B-sarjassa. == Lähteet == Luokka:Australialaiset jääkiekkoilijat Luokka:Vuonna 1927 syntyneet Luokka:Vuonna 2020 kuolleet
Kullervo Ruotsalainen

Kullervo Väinö Ruotsalainen (12. kesäkuuta 1931 Helsinki – 28. helmikuuta 1983 Haningen kunta, Ruotsi) oli suomalainen taidemaalari ja piirtäjä.Kuopion museo : Taiteiljahakemisto I, Ruotsalainen, KullervoGeni.com : Kullervo Väinö Ruotsalainen Kuopiolainen Kullervo Ruotsalainen opiskeli Suomen Taideakatemian koulussa 1953–1956 ja Accademia di belle arti di Firenzessä. Hän teki 1950-luvulla opintomatkoja muun muassa Italiaan, Ranskaan ja Hollantiin. Ruotsalainen palkittiin 1962 Suomen Kuvataidejärjestöjen Liiton vuosinäyttelyssä. 1970-luvulla Ruotsalaisella oli ateljeeasuntona vanha kansakoulu Pielaveden Kuivaniemessä. Ruotsalainen muutti perheineen 1977 Ruotsiin, kun hänen vaimonsa Toini sai töitä Tukholmasta radiotoimittajana Ruotsin radion suomenkielisessä ohjelmatoimituksessa.Toini Ruotsalainen on kuollut, Sveriges Radio Finska 29.6.2006 == Teoksia == * Sairaala. 1959 KuvaKuopio * Discotanssi: maalaus. 1972 Tanssivartti, Kuopion taidemuseo == Lähteet == Luokka:Suomalaiset taidemaalarit Luokka:Vuonna 1931 syntyneet Luokka:Vuonna 1983 kuolleet
John Nicholas (jääkiekkoilija)

John Allen Nicholas (2. toukokuuta 1930 Melbourne, Victoria – 1966 Melbourne, Victoria) oli australialainen jääkiekkoilija, pelipaikaltaan puolustaja. Hän kuului Australian joukkueeseen Squaw Valleyn talviolympialaisissa 1960. == Lähteet == Luokka:Australialaiset jääkiekkoilijat Luokka:Vuonna 1930 syntyneet Luokka:Vuonna 1966 kuolleet
John Nicholas

John Nicholas voi tarkoittaa ainakin seuraavia henkilöitä: * John Nicholas (1879–1929), brittiläinen jalkapalloilija ja olympiavoittaja * John Nicholas (1930–1966), australialainen jääkiekkoilija
Elżbieta Głąbówna

Elżbieta Głąbówna (s. 16. huhtikuuta 1944 Krakova) on puolalainen pianisti.Elżbieta Głąbówna The Fryderyk Chopin Institute Głąbówna aloitti pianonsoiton opiskelun 6-vuotiaana. Vuonna 1952 hänen opettajakseen tuli Halina Ekier. Vuonna 1962 hän aloitti Jan Ekierin johdolla Krakovan musiikkiakatemiassa opinnot, jotka jatkuivat vuoteen 1967. Vuonna 1965 hän saavutti kuudennen sijan kansainvälisessä Chopin-pianokilpailussa. Głąbówna aloitti esiintymisuransa monissa Puolan kaupungeissa sekä maan radio- ja televisioasemilla opiskeluaikoinaan. Vuonna 1968 Głąbówna muutti naimisiin mentyään Ruotsiin, jossa soitti sinfoniaorkestereiden kanssa ja piti resitaaleja. Vähitellen hän alkoi keskittyä enemmän opettamiseen kuin esiintymiseen. Vuonna 1990 hän muutti perheineen Nizzaan, jossa omistautui opetustyölle. == Lähteet == Luokka:Puolalaiset pianistit Luokka:Vuonna 1944 syntyneet Luokka:Elävät henkilöt
István Petelei

István Petelei (1852–1910) oli unkarilainen kirjailija. Hän julkaisi joukon taiteellisia, vakavansävyisiä kertomuksia etupäässä syvästi tuntemastaan maaseutukaupunkien ja maalaiskansan pienten eläjien elämästä: novellikokoelmat Keresztek ('Ristejä', 1882), Az én utcám ('Minun katuni', 1880), Vidéki emberek ('Maaseudun ihmisiä', 1898) ja Az élet ('Elämä', 1904) sekä kertomukset A fülemile ('Satakieli'), Jetti (1894), Alkonyat ('Iltahämärä', 1890) ja Felhők ('Pilviä', 1897).Tietosanakirja. Osa 7. Tietosanakirja- Osakeyhtiö 1915 == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1852 syntyneet Luokka:Vuonna 1910 kuolleet
Kefetameetti

Kefetameetti (C14H15S2N5O5) on kefalosporiineihin kuuluva orgaaninen yhdiste. Sitä käytetään lääketieteessä antibioottina. ==Ominaisuudet ja käyttö== Kefetameetti on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Yhdisteen teho grampositiivisiin bakteereihin ei ole kovinkaan hyvä, mutta se tehoaa paremmin gramnegatiivisiin bakteereihin kuten enterobakteereihin. Kefetameetti on suhteellisen stabiili beetalaktamaaseja vastaan. Kefetameetti käytetään useimmiten aihiolääkkenään kefetameettipivoksiilina. Sen haittavaikutukset ovat kefalosporiineille tyypillisiä. ==Lähteet== Luokka:Kefalosporiinit
Aulis Ensio Soininen

Aulis Ensio Soininen (25. heinäkuuta 1911 Iisalmi – 9. tammikuuta 1976 Helsinki) oli suomalainen päätoimittaja ja Taljan tiedotussihteeri. Aulis Soininen tuli ylioppilaaksi 1931 ja opiskeli sen jälkeen oikeustiedettä Helsingin yliopistossa. Työskenneltyään muutamia vuosia Savon Sanomissa hän siirtyi Tukholmaan General Motorsin palvelukseen. Osallistuttuaan talvi- ja jatkosotaan Aulis Soininen toimi Yksityisyrittäjäin Vakuutusyhtiön auto- osastolla ja siirtyi sieltä vuonna 1951 Taljan tiedotussihteeriksi. 1960-luvun loppuvuosista lähtien hän oli Tapaturmantorjunta Ry:n lehtien toimittajana sekä viimeiset vuotensa Liikennevilkun päätoimittajana. Aulis oli edelläkävijä: Jo 1950-luvulla hän kirjoitti Talja tiedottaa -lehdessä asioista, joista yleisimmin puhuttiin vasta 1970-luvulla: Lasten kouluteiden vaarallisimpien paikkojen poistamisesta liikennesuunnittelun keinoin, lasten leikkipaikkojen järjestelyistä sekä monesta muusta liikenneturvallisuuskysymyksestä. Kunnallisten liikennetoimikuntien perustaminen oli Aulis Soinisen suurtyö. Voimiaan säästelemättä hän ensimmäisinä työvuosinaan matkusti kunnissa asiaa esittelemässä. Rahoitusjärjestelmän - kaksi penniä asukasta kohden, jos kunta antaa vähintään saman määrän - aikaansaanti oli Auliksen käsialaa. Ilman sitä liikennetoimikuntien ja -lautakuntien perustaminen olisi viivästynyt vuosia. Runomittainen iskulause oli eräs Auliksen ilmentämiskeinoista. Sanottiin Auliksen olevan "maan eniten luettu runoilija". Lapset kautta valtakunnan lukivat aapisistaan Auliksen mieleen jääviä liikenneturvallisuusaiheisia riimityksiä. Viimeisinä työvuosinaan Aulis kehitti Liikennevilkusta liikenneturvallisuusalan ammattilehden, joka erityisesti pohjoismaissa sai kiitosta osakseen. Aulis Soininen sairastui keväällä 1975. Toiveikkaana hän arveli jaksavansa toimittaa syksyn viimeisen lehden. Sen jälkeen olisi ollut enää kaksi numeroa ennen eläkkeelle siirtymistä kesällä 1976. Hän kuoli sairauden uuvuttamana Helsingissä 9.1.1976. Hautaan hänet siunattiin Hietaniemen Vanhassa kappelissa 16.1.1976. Aulis Soiniselle myönnettiin itsenäisyyspäivänä 1975 Suomen Valkoisen Ruusun ritarikunnan ritarimerkki ansioista liikenneturvallisuustyön saralla. Aulis Soinisen puoliso oli toimittaja Hilkka Soininen. Heidän lapsiaan olivat Leena Soininen, näyttelijä Eero Soininen ja kirjailija Heikki Soininen. == Lähteet == * Ystävän ja työtoverin, Esko Salovaaran laatima muistokirjoitus. * Kuolinilmoitus ja hautajaisten käsiohjelma Luokka:Suomalaiset päätoimittajat Luokka:Vuonna 1911 syntyneet Luokka:Vuonna 1976 kuolleet
Tuorekelmu

Tuorekelmu on ohut muovikalvo, jota käytetään elintarvikkeiden käärimiseen tai pakkaamiseen, jotta ne pysyvät tuoreina pidemmän aikaa. Sitä voidaan käyttää myös Sous vide -haudutukseen. Tuorekelmu takertuu useimmille sileille pinnoille ja tällä tavoin eristää tai sinetöi elintarvikkeen tai pakkauksen sisällön ympäröiviltä haitoilta, kuten hajuilta ja kosteudelta. Tuorekelmu myydään yleensä rullana pahvilaatikoissa, joissa on leikkuureuna kelmun leikkaamista varten. Suurkeittiöihin tarkoitetut tuorekelmut myydään isommissa rullissa. == Tuorekelmun ominaisuudet ja valmistus == Perinteisesti tuorekelmu on ollut noin 12,7 μm paksuinen. Nykyään kuitenkin yhä useammin tuorekelmusta tehdään ohuempaa, ja monet kotitalouskäyttöön tarkoitetut tuotemerkit ovatkin 8, 9 tai 10 μm ohuita. Tuorekelmu takertuu materiaalinsa ansiosta, eikä käytä liimaa takertumiseen. Alun perin tuorekelmua valmistettiin PVC-muovista, joka on edelleen yleisimmin käytetty valmistusmateriaali maailmanlaajuisesti. PVC- muovi läpäisee vesihöyryä ja happea vain vähän, mikä auttaa ruokaa säilymään pidempään tuoreena. Kuitenkin nykyään ollaan yhtä enenevässä määrin huolissaan muovissa olevien pehmennysaineiden, ftalaattien, siirtymisestä PVC-muovista elintarvikkeisiin. Yleinen vaihtoehto PVC-muoville on polyeteeni-muovi (LDPE). Se on vähemmän takertuvaa kuin PVC, mutta ongelmaa on korjattu lisäämällä tuorekelmuun LLDPE-muoviyhdistettä, mikä myös lisää kalvon vetolujuutta. Yhdysvalloissa ja Japanissa muovikäärettä valmistetaan myös polyvinylideenikloridista (PVdC), mutta sen käyttöä on vähennetty ympäristökysymysten vuoksi. == Käyttö ruoan kanssa == pienoiskuva|Leipä käärittynä muovikelmuun. Tuorekelmun tärkein tehtävä on elintarvikkeiden suojaus ja ruoan säilyvyyden parantaminen. Tuorekelmu voi estää ruokia menemästä huonoksi ja pidentää niiden säilyvyyttä. Muovikääre suojaa ruokaa yleensä kolmella tavoin: kemiallisella koostumuksellaan (kaasuja, kosteutta ja valoa vastaan), biologisia haittoja vastaan (mikro-organismit, hyönteiset ja eläimet) ja fyysisesti (ruoan kolhiintuminen). Elintarvikkeiden suojaamisen ja säilömisen lisäksi tuorekelmun käyttö mahdollistaa myös ruokajätteen vähentämisen sekä elintarvikkeen päivämäärien ynnä muiden tietojen merkitsemisen ruokaan. Kelmu myös parantaa tuotteiden näkyvyyttä ja helpottaa jakeluprosesseja. == Lääketieteellinen käyttö == * Keskosia eli ennenaikaisesti syntyneitä vauvoja kääritään muovikelmuun heti syntymän jälkeen, sillä se auttaa estämään hypotermian eli ruumiinlämmön laskun kunnes vauva saadaan perille hoitoyksikköön. * Muovikääröä käytetään ensiavussa palovammojen käärimiseen. == Katso myös == * Alumiinifolio * Sellofaani * Kiristekalvo, joustokääre, muovikääre jota käytetään suurissa teollisissa ja kaupallisissa pakkauksissa * Voipaperi * Leivinpaperi == Lähteet == == Aiheesta muualla == Luokka:Keittiövälineet Luokka:Muovit
In Flamesin diskografia

In Flames on ruotsalainen yhtye, joka on soittanut useaa metallin tyylilajia, muun muassa melodista death metallia, josta he ovat tunnetuimpia. Yhtye perustettiin 1990-luvun alussa Göteborgissa. In Flames on yhdessä Dark Tranquillityn ja At the Gatesin kanssa niin sanotun Göteborg-soundin kehittäjiä. Yhtye on myynyt maailmanlaajuisesti yli kaksi miljoonaa levyä. == Studioalbumit == * * * * * * * * * * * * * * == Livealbumit == * * == EP:t == * * * * * Discogs: In Flames – 8 Songs * * == Singlet == * ”Cloud Connected” (2002) * ”The Quiet Place” (2004) * ”Take This Life” (2006) * ”Leeches” (2006) * ”Come Clarity” (2006) * ”The Mirror’s Truth” (2008) * ”Alias” (2008) * ”Delight and Angers” (2009) * ”Deliver us” (2011) * ”Where the Dead Ships Dwell” (2011) * ”Ropes” (2011) * ”Rusted Nail” (2014) * ”Paralyzed” (2015) * ”The End” (2016) * ”The Truth” (2016) * ”Through My Eyes” (2016) * ”Save Me” (2016) * "I Am Above" (2018) * "This Is Our House" (2018) * "I, the Mask" (2019) * "Burn" (2019) * "Call My Name" (2019) * "Follow Me" (2019) * "Not Alone" (2020) * "State of Slow Decay" (2022) * "The Great Deceiver" (2022) * "Foregone, Pt. 1" (2022) * "Foregone, Pt. 2" (2022) * "Meet Your Maker" (2023) == DVD:t == * * == Musiikkivideot == * ”Artifacts of the Black Rain” (1996) * ”Food for the Gods” (1997) * ”Jotun” (1997) * ”Ordinary Story” (1999) * ”Only for the Weak” (2000) * ”Pinball Map” (2000) * ”Cloud Connected” (2002) * ”Trigger” (2002) * ”The Quiet Place” (2004) * ”Like You Better Dead” (2004) * ”Touch of Red” (2004) * ”F(r)iend” (2004) * ”My Sweet Shadow” (2004) * ”Borders and Shading” (2004) * ”Crawl Through Knives” (2006) * ”Take This Life” (2006) * ”Come Clarity” (2006) * ”The Mirror’s Truth” (2008) * ”Alias” (2008) * ”Delight and Angers” (2009) * ”Deliver Us” (2011) * ”Where the Dead Ships Dwell” (2011) * ”Ropes” (2013) * ”Rusted Nail” (2014) * ”Through Oblivion” (2014) * ”Paralyzed” (2015) * ”The End” (2016) * ”The Truth” (2016) * ”Save Me” (2017) * ”I Am Above” (2018) * ”Call My Name” (2019) * ”Pinball Map” (Re-Recorded) (2020) * ”Only For The Weak” (Re-Recorded) (2020) * ”Stay With Me” (2020) * ”State of Slow Decay” (2022) * ”The Great Deceiver” (2022) * ”Foregone, Pt. 1” (2022) * ”Foregone, Pt. 2” (2022) == Lähteet == Luokka:In Flames Luokka:Diskografiat
Tarulinna

Tarulinna on kansallisromanttista tyyliä edustava huvilarakennus, jonka Sortavalan yleisen sairaalaan ylilääkäri Gustaf Johannes Winter (1868–1924) rakennutti vuonna 1909 Laatokan rannalle Taruniemeen noin kahdeksan kilometrin päähän Sortavalasta. Huvilan suunnitteli arkkitehti Eliel Saarinen. Winter perusti huvilan yhteyteen myös puiston, jonne istutettiin ulkomaisia puu- ja pensaslajeja.Entisen suomalaishuvilan maille Sortavalaan nousi tarkoin vartioitu, ylellinen lomakylä: "Totta kai se on Putinin", Ilta-Sanomat 4.8.2017Tarulinna Tohtori Winterin huvila, Suomen Sotahistoriallinen Seura ry Sotahistorialliset kohteet Winterin kuoleman jälkeen 1924 huvilan omistajiksi tulivat sortavalalainen apteekkari Väinö Turkama, ent Durchmann (1889–1975) ja oopperalaulaja Greta Turkama (1889–1981). He perustivat huvilalle kukkatarhoja ja majoittivat myös lomalaisia huvilalla.The Virtual Sortavala : Turkaman talo Neuvostoaikana huvilalla toimi muun muassa sanatorio. Neuvostoliiton hajottua 1990-luvun alussa eräs paikallinen liikemies rakennutti huvilan viereen lomakylän ja huvilarakennus muutettiin museoksi. Vuonna 2010 huvila-alueen omistajaksi tuli Rossija-pankin ja erään yksityishenkilön omistama Nord Haus- yhtiö, nykyisin nimeltään Datsha Vintera. Uusi omistaja purki vanhan lomakylän ja rakennutti tilalle korkeatasoisemman lomakylän ja ravintolan. Lisäksi alueelle rakennettiin kolme yksityiskäytössä olevaa loistohuvilaa, joilla on oma helikopterikenttä ja laivalaituri. Panaman paperit -tietovuoto paljasti vuonna 2016, että presidentti Vladimir Putinin ystävä ja tämän tyttären kummi, sellisti Sergei Roldugin oli rahoittanut Datsha Vinteran lomakylää sekä Sosnovossa (entinen Rautu) sijaitsevaa Igora-hiihtokeskusta panamalaisyhtiönsä kautta. == Lähteet == == Aiheesta muualla == * Winterin huvila lomakylä, Sortavala * Taruniemi, Otava, 01.05.1920, nro 5, s. 56, Kansalliskirjaston digitaaliset aineistot Luokka:Sortavalan maalaiskunta Luokka:Venäjän rakennukset ja rakennelmat Luokka:Eliel Saarisen suunnittelemat rakennukset Luokka:Luovutettu Karjala
Dumbéa

Dumbéa on kaupunki ja kunta Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa juuri pääkaupunki Nouméan pohjoispuolella. Vuoden 2019 väestönlaskennan mukaan Dumbéassa on noin 35 900 asukasta. Vuosien 1980–2016 tilastojen mukaan Dumbéassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 17–29 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, tammi- maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa. Dumbéa on Uuden-Kaledonian toiseksi väkirikkain kunta. Vuoden 2014 väestönlaskennan mukaan kunnan 35 873 asukkaasta noin 77 prosenttia oli syntynyt Uudessa-Kaledoniassa, noin kahdeksan prosenttia Ranskan Polynesiassa tai Wallis ja Futunalla, noin 11 prosenttia muualla Ranskassa ja noin neljä prosenttia jossain muussa maassa. Noin 21 prosenttia kunnan väestöstä määritteli itsensä etnisesti eurooppalaiseksi, noin 27 prosenttia kanakiksi, noin 19 prosenttia wallisjafutunalaiseksi, noin 13 prosenttia useamman etnisen ryhmän sekoitukseksi ja noin 21 prosenttia joksikin muuksi tai jätti kertomatta. == Lähteet == Luokka:Uuden-Kaledonian kaupungit
Gundby

Gundby on kylä Kemiönsaaren kunnassa. Kylä sijaitsee Kemiön kirkonkylän pohjoispuolella. Gundbyn läpi kulkee Suomenkulmantie, jonka varrelle kylän asutus on pääosin sijoittunut. Etenkin kylän etelä- ja pohjoisosissa on selkeät asutuskeskittymät ja niiden väliin jää Västergårdin tilan maat. Gundbyn eteläosan asutus linkittyy Kemiön kirkonkylän taajama-asutukseen. Rekujoki saa alkunsa Gundbyn pohjoisrajalla kahden puron yhtymäkohdassa ja virtaa kylän halki etelään. Kylän pohjoisrajalla on kuivatun Trotbyträsketin jäljiltä vesijättömaata. Rekujoen laaksossa on laajat pellot ja kylän länsi- ja itäreunoilla on metsien peittämiä mäkiä. Gundby on ollut vielä keskiajalla neljän talon muodostama kylä. Kylä lahjoitettiin Axel Oxenstiernalle osana Kemiön vapaaherrakuntaa vuonna 1614. Vuonna 1681 kylän tiloista muodostettiin kaksi ratsutilaa, jotka myytiin perinnöksi 1763. Tilat päätyivät yhteisviljelyyn ja lopulta yhdistyivät Västergårdin tilaksi, jota on kansan suussa kutsuttu myös Gundbyn kartanoksi. Gundbynkoskessa oli kylän mylly 1950-luvulle saakka, jolloin koski perattiin räjäyttämällä, jotta Trotbyträsket saatiin kuivattua. Kylän etelä- ja pohjoisosiin syntyi paljon uutta asutusta 1900-luvun aikana. ==Lähteet== Luokka:Kemiön kylät
Ivan Vicelich

Ivan Vicelich (s. 3. syyskuuta 1976 Auckland) on uusiseelantilainen jalkapalloilija, pelipaikaltaan puolustava keskikenttäpelaaja ja keskuspuolustaja. Hän on pituudeltaan 193-senttimetrinen. Hän pelasi urallaan kotimaansa lisäksi 7,5 vuotta Alankomaissa ja puoli vuotta Kiinassa. Hän pelasi Uuden-Seelannin maajoukkueessa 88 maaottelua ja on eniten miesten jalkapallomaaotteluita pelannut uusiseelantilainen. Vicelich edusti kotimaassaan Waitakere Cityä, Central Unitedia, Football Kingziä ja uransa loppupuolella Auckland Cityä. Hän siirtyi tammikuussa 2001 Alankomaihin Roda JC:n joukkueeseen, jossa hän pelasi 129 Eredivisien ottelua ja teki niissä 14 maalia. Kaudet 2006–2008 hän edusti RKC Waalwijkia ja niistä ensimmäisen kauden Eredivisiessä, jossa hän pelasi 19 ottelua. Kesällä 2008 hän palasi Uuteen-Seelantiin mutta pelasi vielä syksyn 2010 Kiinassa Shenzhen Rubyn joukkueessa. Vicelich pelasi Uuden-Seelannin maajoukkueessa 88 maaottelua ja teki niissä kuusi maalia vuosina 1995–2013. Hän pelasi MM-kilpailuissa 2010 avauskokoonpanossa joukkueensa kaikissa kolmessa ottelussa, joissa Uusi- Seelanti pelasi tasan Slovakiaa, Italiaa ja Paraguayta vastaan. Maanosaliittojen cupissa hän pelasi vuosina 1999, 2003 ja 2009. Oseanian- mestaruutta OFC Nations Cupissa hän oli voittamassa vuosina 1998, 2002 ja 2008. Vuoden 2002 turnauksessa hän teki kolme maalia ja vuoden 2008 turnauksessa hän ei päässyt kentälle. MM-karsinnoissa hän teki kaksi maalia ja ystävyysotteluissa yhden. == Lähteet == Luokka:Uusiseelantilaiset jalkapalloilijat Luokka:Vuonna 1976 syntyneet Luokka:Elävät henkilöt
Simon Elliott

Simon John Elliott (s. 10. kesäkuuta 1974 Wellington) on uusiseelantilainen jalkapalloilija, pelipaikaltaan puolustava keskikenttäpelaaja. Hän pelasi urallaan kotimaansa lisäksi Yhdysvalloissa ja Englannissa. Hän pelasi Uuden- Seelannin maajoukkueessa 69 maaottelua ja on toiseksi eniten miesten jalkapallomaaotteluita pelannut uusiseelantilainen. Elliott edusti kotimaassaan Wellington Unitedia, Wellington Olympicia, Miramar Rangersia ja Wellington Phoenixia. Hän pelasi Yhdysvalloissa vuosina 1997–2005 Stanford Cardinalin, Boston Bulldogsin, Los Angeles Galaxyn ja Columbus Crew'n joukkueissa. Hän pelasi Major League Socceria pudotuspelit mukaan lukien Los Angelesissa 107 ottelua, joissa hän teki kahdeksan maalia, ja Columbuksessa 61 ottelua, joissa hän teki yhden maalin. Hän voitti MLS:n mestaruuden kaudella 2002. Tammikuusta 2006 kesään 2007 hän edusti englantilaisseura Fulhamia ja pelasi Valioliigassa ensimmäisellä kausipuolikkaalla 12 ottelua. Kauden 2006–2007 hän oli syrjässä loukkaantumisen vuoksi. Hän pelasi vielä MLS:ää kaudella 2009 San Jose Earthquakesissä 15 ottelua ja kaudella 2011 Chivas USA:ssa 24 ottelua. Elliott pelasi Uuden-Seelannin maajoukkueessa 69 maaottelua ja teki niissä kuusi maalia vuosina 1995–2011. Hän pelasi MM- kilpailuissa 2010 täydet minuutit joukkueensa kaikissa kolmessa ottelussa, joissa Uusi-Seelanti pelasi tasan Slovakiaa, Italiaa ja Paraguayta vastaan. Maanosaliittojen cupissa hän pelasi vuosina 2003 ja 2009. Oseanian-mestaruutta OFC Nations Cupissa hän oli voittamassa vuonna 2002. == Lähteet == Luokka:Uusiseelantilaiset jalkapalloilijat Luokka:Vuonna 1974 syntyneet Luokka:Elävät henkilöt
Vaughan Coveny

Vaughan Coveny (s. 13. joulukuuta 1971 Wellington) on uusiseelantilainen jalkapalloilija, pelipaikaltaan hyökkääjä. Hän on pituudeltaan 190-senttimetrinen. Hän edusti urallaan kotimaansa ja Australian seurajoukkueita. Hän pelasi Uuden-Seelannin maajoukkueessa 64 maaottelua ja on 28 maalillaan eniten miesten maaottelumaaleja tehnyt uusiseelantilainen jalkapalloilija. Coveny edusti kotimaassaan Waterside Karoria ja Miramar Rangersia sekä vuodesta 1992 alkaen Australiassa Melbourne Knightsia, Wollongong Wolvesia, South Melbourne FC:tä, Essendon Royalsia, Newcastle Jetsiä ja Wellington Phoenixia. Coveny pelasi Uuden-Seelannin maajoukkueessa 64 maaottelua ja teki niissä ennätykselliset 28 maalia vuosina 1992–2006. Hän pelasi Maanosaliittojen cupissa vuosina 1999 ja 2003. Oseanian-mestaruutta OFC Nations Cupissa hän oli voittamassa vuonna 2002, ja hän teki turnauksessa kolme maalia Uuden-Seelannin voittaessa Vanuatun maalein 8–1. Hän teki urallaan kaikkiaan viisi hattutemppua, edellä mainitun lisäksi Papua-Uutta- Guineaa, kahdesti Tahitia ja toistamiseen Vanuatua vastaan. == Lähteet == Luokka:Uusiseelantilaiset jalkapalloilijat Luokka:Vuonna 1971 syntyneet Luokka:Elävät henkilöt
Steve Sumner

Steven Paul Sumner (2. huhtikuuta 1955 Preston, Englanti – 8. helmikuuta 2017) oli uusiseelantilainen jalkapalloilija, pelipaikaltaan keskikenttäpelaaja. Hän oli pituudeltaan 180-senttimetrinen. Hän aloitti pelaajauransa Englannissa mutta edusti aikuisena Uuden-Seelannin ja Australian seurajoukkueita. Hän pelasi Uuden-Seelannin maajoukkueessa 58 maaottelua ja oli 22 maalillaan vuoteen 2004 saakka eniten miesten maaottelumaaleja tehnyt uusiseelantilainen jalkapalloilija. Sumner edusti Uudessa-Seelannissa Christchurch Unitedia, Manurewaa ja Gisborne Cityä sekä välillä kausina 1980–1982 Australiassa Newcastle Unitedia ja West Adelaidea. Sumner pelasi Uuden-Seelannin maajoukkueessa 58 maaottelua ja teki niissä 22 maalia vuosina 1976–1988. Hän pelasi MM-kilpailuissa 1982 täydet minuutit joukkueensa kaikissa kolmessa ottelussa ja teki maansa MM-kisahistorian ensimmäisen maalin Skotlantia vastaan. Elokuussa 1981 hän teki MM-karsintaottelussa Fidžiä vastaan kuusi maalia Uuden-Seelannin voittaessa 13–0. Hän teki hattutempun eli kolme maalia maaliskuussa 1977 ja lokakuussa 1985 Taiwania vastaan. == Lähteet == Luokka:Uusiseelantilaiset jalkapalloilijat Luokka:Vuonna 1955 syntyneet Luokka:Vuonna 2017 kuolleet
Chris Jackson

Chris Jackson (s. 12. heinäkuuta 1970 Napier) on uusiseelantilainen jalkapalloilija, pelipaikaltaan keskikenttäpelaaja. Hän on pituudeltaan 177-senttimetrinen. Hän on kotimaansa lisäksi pelannut Australian ja Singaporen sarjoissa. Hän pelasi Uuden-Seelannin maajoukkueessa 60 maaottelua. Jackson edusti seuratasolla uusiseelantilaisia Napier City Roversia, Miramar Rangersia, Football Kingzia ja Waitakere Unitedia, australialaisia Melbourne Knightsia, Fawkner Bluesia ja Dandaloota sekä singaporelaista Tampines Roversia. Jackson pelasi Uuden-Seelannin maajoukkueessa 60 maaottelua ja teki niissä kymmenen maalia vuosina 1995–2003. Hän pelasi Maanosaliittojen cupissa vuosina 1999 ja 2003 sekä oli voittamassa Oseanian-mestaruutta OFC Nations Cupissa vuosina 1998 ja 2002. == Lähteet == Luokka:Uusiseelantilaiset jalkapalloilijat Luokka:Vuonna 1970 syntyneet Luokka:Elävät henkilöt
Brian Turner

Brian Alfred Turner (s. 31. heinäkuuta 1949 East Ham, Englanti) on uusiseelantilainen jalkapalloilija, pelipaikaltaan keskikenttäpelaaja. Hän pelasi Uuden-Seelannin lisäksi Englannin ja Australian sarjoissa. Hän pelasi Uuden-Seelannin maajoukkueessa 59 maaottelua. Turner kuului Englannissa Chelsean ja Portsmouthin miehistöihin ja pelasi sen jälkeen kausina 1970–1972 Brentfordissa noin 90 liigaottelua. Uudessa-Seelannissa hän edusti Mount Albert-Ponsonbya, Three Kings Unitedia, University-Mount Wellingtonia, Gisborne Cityä, Papatoetoeta ja Bay Olympicia sekä Australiassa Blacktown Cityä ja Wollongong Wolvesia. Turner pelasi Uuden-Seelannin maajoukkueessa 59 maaottelua ja teki niissä 21 maalia vuosina 1967–1982. Hän kuului Uuden- Seelannin joukkueeseen MM-kilpailuissa 1982 ja pääsi vaihtopelaajana kentälle viimeisessä alkulohko-ottelussa Brasiliaa vastaan. == Lähteet == Luokka:Uusiseelantilaiset jalkapalloilijat Luokka:Vuonna 1949 syntyneet Luokka:Elävät henkilöt
Duncan Cole

Duncan Edward Cole (12. heinäkuuta 1958 – 21. toukokuuta 2014) oli uusiseelantilainen jalkapalloilija, pelipaikaltaan keskikenttäpelaaja. Hän oli pituudeltaan 174-senttimetrinen. Hän pelasi Uuden-Seelannin lisäksi Australiassa. Hän pelasi Uuden-Seelannin maajoukkueessa 58 maaottelua. Cole edusti sarjatasolla Uudessa-Seelannissa North Shore Unitedia ja Australiassa Canberra Cityä. Hän pelasi Uuden-Seelannin maajoukkueessa 58 maaottelua ja teki niissä neljä maalia vuosina 1978–1988. Hän kuului Uuden-Seelannin joukkueeseen MM-kilpailuissa 1982 ja pelasi yhden ottelun kokonaan sekä tuli kahdessa muussa ottelussa vaihtopelaajana kentälle. == Lähteet == Luokka:Uusiseelantilaiset jalkapalloilijat Luokka:Vuonna 1958 syntyneet Luokka:Vuonna 2014 kuolleet
Steven Wooddin

Steven Wooddin (s. 16. tammikuuta 1955 Birkenhead, Englanti) on uusiseelantilainen jalkapalloilija, pelipaikaltaan hyökkääjä. Hän pelasi nuorena Englannissa Tranmere Roversissa mutta siirtyi sitten Uuden-Seelannin ja Australian pelikentille. Hän pelasi Uuden-Seelannin maajoukkueessa 24 maaottelua. Wooddin edusti sarjatasolla Uudessa-Seelannissa Dunedin Cityä, Christchurch Unitedia ja Cashmere Technicalia sekä Australiassa South Melbournea. Hän pelasi Uuden-Seelannin maajoukkueessa 24 maaottelua ja teki niissä 11 maalia vuosina 1980–1984. Hän pelasi MM-kilpailuissa 1982 täydet minuutit joukkueensa kaikissa kolmessa ottelussa ja teki toisen kahdesta joukkueensa turnauksessa tekemästä maalista Skotlantia vastaan. == Lähteet == Luokka:Uusiseelantilaiset jalkapalloilijat Luokka:Vuonna 1955 syntyneet Luokka:Elävät henkilöt
Persiljat

Persiljat (Petroselinum) on sarjakukkaiskasvien (Apiaceae) heimoon kuuluva kasvisuku. Sukuun kuuluu ainakin kaksi, mutta mahdollisesti jopa noin kymmenkunta lajia. Sukuun kuuluu yrttinä ja mausteena käytettävä maustepersilja eli persilja (Petroselinum crispum). Persiljat ovat kaksivuotisia, kaljuja ja tuoksuvia ruohovartisia kasveja. Persiljojen varsi on kasvutavaltaan pysty, sileä ja täyteinen. Lehdet ovat useaan kertaan pariliuskaisia. Kukat sijaitsevat sarjoissa. Verholehdet ovat huomaamattoman pieniä. Terälehdet ovat kellanvihreitä. Hedelmä on munanmuotoinen lohkohedelmä. Persiljojen (Petroselinum) suvun tieteellinen nimi tulee kreikan kielen sanoista petros (suom. kivi tai kallio) ja selinon (suom. selleri). Nimeä käytti persiljasta jo roomalainen Celsus. == Lajeja ja muunnoksia == * Petroselinum crispum – maustepersilja eli persilja ** Petroselinum crispum var. crispum – kähäräpersilja ** Petroselinum crispum var. neapolitanum – silopersilja ** Petroselinum crispum var. radicosum – juuripersilja * Petroselinum segetum == Lähteet == == Aiheesta muualla == * Suomen Lajitietokeskus: Persiljat – Petroselinum *
Octave Pirmez

Octave Pirmez (1832–1883Pirmez, Octave Bibliothèque nationale de France ) oli belgialainen kirjailija. Hän harjoitti yksinäistä mietiskelyä. Hänen esikuviaan olivat Chateaubriand, Victor Hugo ja Lamartine. Hän kirjoitti muutamia romanttisia ja tunteellisia teoksia: Les feuillées (1862), Victor Hugo (1863), Jours de solitude (1869), Heures de philosophie (1873), Remo (1880). Pirmez’n teokset ilmestyivät koottuina 1900.Tietosanakirja. Osa 7. Tietosanakirja-Osakeyhtiö 1915Nordisk familjebok Pirmez’n serkku oli belgialainen poliitikko Eudore Pirmez. == Lähteet == ==Aiheesta muualla== Luokka:Belgialaiset runoilijat Luokka:Vuonna 1832 syntyneet Luokka:Vuonna 1883 kuolleet
Elim Chan

Elim Chan (; s. 18. marraskuuta 1986 Hongkong) on kapellimestari. Chan toimii Antwerp Symphony Orchestran (Antwerpenin sinfoniaorkesterin) ylikapellimestarina konserttikaudesta 2019–2020 lähtien ja Royal Scottish National Orchestran (Skotlannin kuninkaallisen kansallisorkesterin) pääasiallisena vierailevana kapellimestarina kaudesta 2018–2019 alkaen. == Opintoja == Elim Chan lauloi lapsikuorossa Hongkongissa ja aloitti pianonsoiton kuusivuotiaana. Hän suoritti Massachusettsin Smith Collegessa musiikin kandidaattitutkinnon. Sen jälkeen hän opiskeli Michiganin yliopistossa, jossa hän oli University of Michigan Campus Symphony Orchestran ja Michigan Pops Orchestran musikaalinen johtaja. Hän suoritti Michiganissa orkesterinjohdon maisterin ja tohtorin tutkinnot ja valmistui kapellimestariksi vuonna 2014. Vuonna 2013 Chan sai Bruno Walter Conducting Scholarship -stipendin ja vuonna 2015 hän osallistui Bernard Haitinkin mestarikurssille Luzernissa. == Musikaalinen ura == Elim Chanista tuli vuonna 2014 Donatella Flick Conducting Competition -kisan ensimmäinen naisvoittaja. Voittonsa ansiosta hän toimi konserttikauden 2015–2016 aikana assistenttikapellimestarina London Symphony Orchestrassa. Kaudella 2016–2017 hän osallistui Dudamel Fellowship -ohjelmaan Los Angeles Philharmonicissa. Kaudella 2018–2019 Chanista tuli Royal Scottish National Orchestran pääasiallinen vieraileva kapellimestari ja seurasi näin Thomas Søndergårdia. Kaudesta 2019–2020 lähtien Chan on Antwerp Symphony Orchestran ylikapellimestari. Orkesterin kotisali on Koningin Elisabethzaal -sali Antwerpenissa. Chan, joka seuraa muun muassa Edo de Waartin ja Jaap van Zwedenin jalanjälkiä, on nuorin ylikapellimestari, jonka Antwerp Symphony Orchestralla on koskaan ollut. Tämän lisäksi Chan on toiminut vierailevana kapellimestarina eri orkestereissa: Mariinsky Theatre Orchestra, Hong Kong Philharmonic Orchestra, London Symphony Orchestra, Koninklijk Concertgebouworkest, Orchestre Philharmonique de Luxembourg, Philharmonia Orchestra, Royal Liverpool Philharmonic Orchestra, Frankfurt Radio Symphony Orchestra, Orchestre National de Lyon, Rotterdams Philharmonisch Orkest ja Houston Symphony, sekä Music Academy of the West -ohjelmassa. Hän on myös johtanut National Arts Centre Orchestra Ottawassa ja Orchestre de la Francophonie, osana NAC Summer Music Institute -ohjelmaa vuonna 2012, jossa hän teki yhteistyötä Pinchas Zukermanin kanssa. Hän osallistui Musical Olympus Festivaliin Pietarissa sekä Cabrillo Festival Orchestran ja Baltimore Symphony Orchestran työpajoihin (Marin Alsopin, Gerard Schwarzin ja Gustav Meierin kanssa). == Yksityiselämä == Elim Chan on kihloissa hollantilaisen perkussionistin Dominique Vleeshouwersin kanssa, joka sai vuonna 2020 hollantilaisen Nederlandse Muziekprijs -musiikkipalkinnon. == Lähteet == == Aiheesta muualla == * Elim Chanin nettisivut * Harrison Parrott, sivu Elim Chanista * Antwerp Symphony Orchestra nimittää Elim Chanin uudeksi ylikapellimestariksi Luokka:Hongkongilaiset henkilöt Luokka:Kapellimestarit Luokka:Vuonna 1986 syntyneet Luokka:Elävät henkilöt
Głubczycen piirikunta

Głubczycen piirikunta () on yksi Opolen voivodikunnan piirikunnista. Sen väkiluku oli vuoden 2023 lopussa 42 804\. Siihen kuuluvat neljä kuntaa ovat Baborów, Branice, Głubczyce ja Kietrz. Vuoden 2023 lopussa piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 15,5 prosenttia piirikunnan väestöstä, työikäiset 60,0 prosenttia ja eläkeikäiset 24,5 prosenttia väestön keski-iän ollessa 44,1 vuotta. Vuonna 2022 piirikunnassa syntyi 245 lasta. Vuonna 2023 työttömyysaste oli 10,2 %. Głubczycen piirikunnan väkiluvun ennakoidaan pienenevän 32 097 asukkaaseen vuoteen 2050 mennessä. == Lähteet == Luokka:Opolen piirikunnat
Alttarivaha

Alttarivaha, myös Alttarvaha, on siirtolohkare Paimiossa, pitäjän pohjoisosassa Paimion Oinilan kylässä lähellä Liedon, aiemmin Tarvasjoen rajaa. Kiveen liittyy perinne, jonka mukaan isonvihan aikaan 1700-luvulla paikalla pidettiin jumalanpalveluksia. Samoin mainitaan, että kiven ohi sotaväki kulki Marttilan taisteluun vuonna 1599. Paimio-seura on kiinnittänyt kiveen näistä perimätiedoista kertovan muistolaatan vuonna 1959. ==Katso myös== * Silkkikivi ==Lähteet== Luokka:Suomen siirtolohkareet Luokka:Paimion luonto
Cadillac Lyriq

Cadillac Lyriq on yhdysvaltalaisen General Motorsin Cadillac-brändin sähköautomalli. Sen julkaisu oli tarkoitus järjestää 2. huhtikuuta 2020, mutta sitä lykättiin eteenpäin koronaviruspandemian takia.“Cadillac cancels Lyriq EV debut because of the coronavirus outbreak” The Verge (9.3.2020) Autoa valmistetaan Spring Hill Manufacturing -tuotantolaitoksella Tennesseessä.https://gmauthority.com/blog/2020/10/gm-investing-2-billion-into- spring-hill-plant-to-build-cadillac-lyriq/ == Lähteet == == Aiheesta muualla == Automallin kotisivut Lyriq Luokka:Sähköautot Luokka:J-segmentin autot Luokka:2020-luvun autot
Puerto Platan lento-onnettomuus 1992

Puerto Platan lento-onnettomuus 1992 tapahtui 15. marraskuuta 1992, kun tilauslennolla Santo Domingosta Puerto Platan kautta Havannaan ollut Aerocaribbeanin Iljušin Il-18D törmäsi Isabel de Torres -kukkulaan lähestyessään Puerto Plataa. Lennolla oli 34 ihmistä, jotka kaikki kuolivat onnettomuudessa. == Lentokone == Onnettomuuskone oli vuonna 1967 valmistettu Iljušin Il-18D (rekisteritunnus CU-T1720, valmistenumero 187010301). Se toimitettiin Aeroflotille joulukuussa 1967. Vuonna 1975 se siirtyi Air Mali Internationalin laivastoon ja palasi takaisin Aeroflotille vuonna 1985. Toukokuussa 1987 koneen hankki Cubana de Aviación, joka vuokrasi sen alkuvuodesta 1992 Chileen. Aerocaribbeanille kone siirtyi kesäkuussa 1992. Samaa koneyksilöä käytettiin vuonna 1986 julkaistun lento-onnettomuudesta kertovan neuvostoliittolaisen katastrofielokuvan Razmah kryljev kuvauksissa. Tammikuuhun 1987 mennessä koneelle oli kertynyt 22 016 lentotuntia. == Matkustajat ja miehistö == Onnettomuuslennolla oli 28 matkustajaa ja kuusihenkinen miehistö. Lennolla olleista 16 oli Kuuban kansalaisia, 16 Dominikaanisesta tasavallasta ja kaksi Italiasta. Matkustajien joukossa oli Dominikaanisen tasavallan shakkimaajoukkue, johon kuuluivat pelaajat Juan José Matos Rivera, Manolo Marte, Héctor Ogando Estévez ja César González Jaquez, tuomari Marcelino De La Rosa ja valmentaja Adelquis Rémon Gey. He olivat matkalla Kuubaan kansainväliseen turnaukseen. Lennolla oli myös Puerto Platan urheiluliiton johtaja ja Dominikaanisen tasavallan koripalloliiton entinen johtaja Cristóbal Merette Luna. Koneen kapteenina onnettomuuslennolla oli Rolando Flete. == Onnettomuus == Lento lähestyi Puerto Plataa kaakosta. Tarkoituksena oli tehdä VOR-lähestyminen kiitotielle 26, irtautua lähestymiskuviosta lentoaseman lähellä, kiertää se ja laskeutua kiitotielle 08. Viimeinen yhteys koneeseen saatiin, kun miehistö ilmoitti kääntyneensä lähestymisen perusosalle yhdeksän merimailin päässä kiitotien alusta. Pian käännyttyään lähestymisen loppuosalle kone törmäsi Isabel de Torres -kukkulaan noin kello 18.45 paikallista aikaa. Onnettomuuden syynä oli ilmeisesti lentäjän virhe. Suurin sallittu etäisyys perusosalle kääntymiseen oli neljä merimailia. Törmäys kukkulan seinämään lähes täydellä polttoainekuormalla aiheutti suuren räjähdyksen, ja kaikki 34 koneessa ollutta kuolivat onnettomuudessa. Pelastustyöt aloitettiin onnettomuuspäivän iltana, mutta ne jouduttiin keskeyttämään huonon sään vuoksi. Uhrien ruumiiden noutamiseen osallistuivat väestönsuojeluviranomaiset, Punainen risti, palolaitos ja ilmavoimat. == Lähteet == Luokka:Vuoden 1992 lento-onnettomuudet Luokka:Lento- onnettomuudet Dominikaanisessa tasavallassa
Kędzierzyn-Koźlen piirikunta

Kędzierzyn-Koźlen piirikunta () on yksi Opolen voivodikunnan piirikunnista. Piirikunnan väkiluku oli vuoden 2023 lopussa 86 635\. Siihen kuuluvat viisi kuntaa ovat Bierawa, Cisek, Pawłowiczki, Polska Cerekiew ja Reńska Wieś. Piirikunnan hallintokeskus ja ainoa kaupunki on Kędzierzyn-Koźle. Vuoden 2023 lopussa piirikunnan asukkaista 52 prosenttia oli naispuolisia ja 48 prosenttia miespuolisia. Alle 18-vuotiaat muodostivat 15,1 prosenttia piirikunnan väestöstä, työikäiset 60,2 prosenttia ja eläkeikäiset 24,7 prosenttia väestön keski-iän ollessa 43,9 vuotta. Vuonna 2022 piirikunnassa syntyi 569 lasta. Vuonna 2023 työttömyysaste oli 7,3 %. Kędzierzyn-Koźlen piirikunnan väkiluvun ennakoidaan pienenevän 66 848 asukkaaseen vuoteen 2050 mennessä. ==Lähteet== Luokka:Opolen piirikunnat
Kårkulla

Kårkulla voi tarkoittaa: *Kårkullan kuntayhtymä *Kårkulla, kylä Kemiönsaarella *Kårkulla, kylä Paraisilla
Pisano

Pisano tarkoittaa muun muassa seuraavia: ==Sukunimi== * Andrea Pisano (noin 1290 – noin 1347), italialainen kultaseppä, kuvanveistäjä ja arkkitehti * Bonanno Pisano (1100-luvulla), italialainen arkkitehti ja kuvanveistäjä * Antonio Pisano eli Pisanello eli Vittore Pisano (n. 1395–1350), italialainen taiteilija * Eros Pisano (s. 1987), italialainen jalkapalloilija * Giovanni Pisano (n. 1250–1330), italialainen kuvanveistäjä ja arkkitehti * John Pisano (s. 1931), yhdysvaltalainen jazzkitaristi * Leonardo Pisano eli Fibonacci (1170–1250), italialainen matemaatikko * Nicola Pisano (1220–1284), italialainen kuvanveistäjä ja arkkitehti * Nino Pisano (noin 1315 – noin 1368), italialainen kuvanveistäjä ja kultaseppä ==Paikannimi== * Pisano, kunta Pohjois-Italiassa Luokka:Luettelot henkilöistä sukunimen mukaan
Cadillac CT5

Cadillac CT5 on yhdysvaltalaisen General Motorsin Cadillac-brändin alla valmistettu mid-size -luokan automalli. Se esiteltiin New Yorkin kansainvälisellä autonäyttelyllä 2019. Autoa valmistetaan Lansing Grand River Assembly -tuotantolaitoksella Lansingissa, Michiganissa, sekä Shanghaissa, Kiinassa. == Lähteet == ===Viitteet=== == Aiheesta muualla == CT5 Luokka:Mid- size-luokan autot Luokka:E-segmentin autot Luokka:2020-luvun autot
Prudnikin piirikunta

Prudnikin piirikunta () on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 55 237\. Siihen kuuluvat neljä kuntaa ovat Biała, Głogówek, Lubrza ja Prudnik. Vuoden 2019 lopussa Prudnikin piirikunnan asukkaista 51,9 prosenttia oli naispuolisia ja 48,1 prosenttia miespuolisia. Alle 18-vuotiaat muodostivat 16,4 prosenttia piirikunnan väestöstä, työikäiset 61 prosenttia ja eläkeikäiset 22,6 prosenttia väestön keski-iän ollessa 43 vuotta. Vuonna 2019 piirikunnassa syntyi 489 lasta. Vuoden 2011 väestönlaskennassa 11,3 prosenttia piirikunnan asukkaista oli saksalaisia. Prudnikin piirikunnan väkiluvun ennakoidaan pienenevän 39 505 asukkaaseen vuoteen 2050 mennessä. == Lähteet == Luokka:Opolen piirikunnat
Clive Hitch

Clive Maxwell Hitch (17. toukokuuta 1931 Shepparton, Victoria – 23. marraskuuta 2008 Springvale, Victoria) oli australialainen jääkiekkoilija, pelipaikaltaan hyökkääjä. Hän kuului Australian joukkueeseen Squaw Valleyn talviolympialaisissa 1960. == Lähteet == Luokka:Australialaiset jääkiekkoilijat Luokka:Vuonna 1931 syntyneet Luokka:Vuonna 2008 kuolleet
Hasuda

Hasuda () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin itäosassa Ōmiyan ylängöllä. Motoarajoki virtaa kaupungin halki. Hasudassa on 61 696 asukasta (elokuussa 2020) ja sen pinta-ala on 27,28 neliökilometriä. Asutus Hasudan alueella on vanhaa: sieltä on löydetty muun muassa monia arkeologisia kohteita jōmon-kauden alkuvaiheilta. Edo-kaudella Hasuda oli viljavaa riisinviljelyaluetta. Paikkakunta tunnettiin alun perin nimellä Ayase (綾瀬), ja nimensä Hasudaksi se muutti saadessaan maaseutukaupungin oikeudet vuonna 1934. Kaupunkioikeudet Hasudalle myönnettiin vuonna 1972. Kaupunki on kasvanut yhtenä Suur-Tokion metropolialueen lukuisista esikaupungeista, ja sinne on sijoittunut metalli-, elektroniikka-, rakennustarvike-, elintarvike- ja kemianteollisuutta. Kaupunkiin kuuluvilla maaseutualueilla viljellään riisin lisäksi etenkin omenapäärynöitä. Hasudan nähtävyyksiin kuuluvat Nishijōnuman puisto, jossa kasvaa lootuksia, ja Kurohamanuman kosteikkoalue. Kaupunkia palvelee JR Higashi-Nihonin Tōhoku-päälinja eli Utsunomiya-linja. == Kuvia == Tiedosto:Hasuda city hall 2.JPG|Hasudan kaupungintalo Tiedosto:Suga jinja (Hasuda) 01.jpg|Suga-jinja Tiedosto:MotoaraKawaMiyamaeHashi2005-6.jpg|Motoarajoki Tiedosto:HasudaEki2005-6.jpg|Hasudan rautatieasema == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Ulkopuolella leirin

Ulkopuolella leirin on Heikki Soinisen kirjoittama romaani vuodelta 1962. Se on ensimmäinen kokonaan stadin slangilla kirjoitettu kirja. Teoksessa on 372 sivua ja sen julkaisi WSOY. ==Lähteet== * https://www.kirjasampo.fi/fi/kulsa/kauno%253Aateos_48367 * https://www.kotus.fi/nyt/kolumnit_artikkelit_ja_esitelmat/kielipakina_%282006_2009%29/kuinka_nuoriso_puhuu_nuortenkirjoissa Luokka:Stadin slangi Luokka:Suomalaiset romaanit Luokka:Vuoden 1962 kirjat
Ray Houghton

Raymond James "Ray" Houghton (s. 9. tammikuuta 1962 Glasgow, Skotlanti) on irlantilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän pelasi urallaan 272 Englannin pääsarjan ottelua ja Irlannin maajoukkueessa 73 maaottelua. Houghton aloitti liigauransa West Ham Unitedin joukkueessa ja siirtyi vuonna 1982 Fulhamiin. Syyskuussa 1985 hän siirtyi Oxford Unitediin, jossa hän pelasi 2,5 kauden aikana 14 ensimmäistä pääsarjaotteluaan ja teki ensimmäisen pääsarjamaalinsa. Lokakuussa 1987 hän siirtyi Liverpooliin, jossa hän pelasi viiden kauden aikana 153 pääsarjaottelua ja teki niissä 28 maalia. Hän voitti Liverpoolin joukkueessa FA Cupin vuosina 1989 ja 1992 sekä pelasi Liverpoolin tappioon päättyneessä loppuottelussa vuonna 1988. Heinäkuussa 1992 Houghton siirtyi Aston Villaan, jossa hän pelasi 95 pääsarjaottelua ja teki niissä kuusi maalia sekä voitti liigacupin vuonna 1994 istuttuaan tosin koko loppuottelun vaihtopenkillä. Maaliskuussa 1995 Houghton siirtyi Crystal Palaceen, jossa hän pelasi vielä saman kauden aikana kymmenen valioliigaottelua ja teki niissä kaksi maalia. Hän lopetti pelaajauransa alemmilla sarjatasoilla Readingissä vuosina 1997–1999 ja Stevenagessa kaudella 1999–2000. Houghton pelasi Irlannin maajoukkueessa 73 maaottelua ja teki niissä kuusi maalia vuosina 1986–1998. EM-kilpailuissa 1988 hän pelasi avauskokoonpanossa joukkueensa kaikissa kolmessa ottelussa ja teki ensimmäisessä alkulohko-ottelussa Englantia vastaan kuudennella peliminuutilla ottelun ainoaksi jääneen maalin. MM-kilpailuissa 1990 hän pelasi avauskokoonpanossa Irlannin kaikissa viidessä ottelussa ja teki Romaniaa vastaan pelatun neljännesvälierän päättäneessä rangaistuspotkukilpailussa maalin. MM-kilpailuissa 1994 hän pelasi avauskokoonpanossa joukkueensa kaikissa neljässä ottelussa ja teki ensimmäisessä alkulohko-ottelussa sittemmin MM-hopealle yltänyttä Italiaa vastaan 12. minuutilla ottelun ainoaksi jääneen maalin. Houghton teki maalin myös viimeiseksi jääneessä MM-karsintaottelussaan marraskuussa 1997 Belgiaa vastaan jatkokarsinnassa, jonka Irlanti hävisi kahden ottelun yhteismaalein 2–3 jääden vuoden 1998 MM-kilpailujen ulkopuolelle. == Lähteet == Luokka:Irlantilaiset jalkapalloilijat Luokka:Vuonna 1962 syntyneet Luokka:Elävät henkilöt
Terry Phelan

Terry Phelan (s. 16. tammikuuta 1967 Manchester, Englanti) on irlantilainen entinen jalkapalloilija, pelipaikaltaan vasen laitapuolustaja. Hän on pituudeltaan 172-senttimetrinen. Hän pelasi urallaan 15 kautta Englannin pääsarjassa ja 42 maaottelua Irlannin maajoukkueessa. Phelan aloitti liigauransa Leeds Unitedin joukkueessa ja siirtyi kesällä 1986 yhdeksi kaudeksi Swansea Cityyn. Kesällä 1987 hän siirtyi Wimbledoniin, jossa hän pelasi viisi kautta pääsarjaa ja voitti FA Cupin vuonna 1988. Phelan siirtyi elokuussa 1992 Manchester Cityyn, marraskuussa 1995 Chelseaan ja joulukuussa 1996 Evertoniin, jossa hän vuonna 2000 päätti pääsarjarupeamansa oltuaan syksyllä 1999 lainalla Crystal Palacessa. Hän pelasi vielä alemmilla sarjatasoilla Fulhamissa ja Sheffield Unitedissa. Pelaajauransa viimeiset vuodet hän vietti Yhdysvalloissa ja Uudessa-Seelannissa. Phelan pelasi Irlannin maajoukkueessa 42 maaottelua vuosina 1992–2000. MM-kilpailuissa 1994 hän pelasi kolme joukkueensa neljästä ottelusta alusta loppuun. == Lähteet == Luokka:Irlantilaiset jalkapalloilijat Luokka:Vuonna 1967 syntyneet Luokka:Elävät henkilöt
Kevin Moran

Kevin Moran (s. 29. huhtikuuta 1956 Dublin) on irlantilainen jalkapalloilija, pelipaikaltaan keskuspuolustaja. Hän on pituudeltaan 180-senttimetrinen. Hän pelasi urallaan 14 kautta Englannissa ja kaksi kautta Espanjassa sekä 71 maaottelua Irlannin maajoukkueessa. Moran siirtyi vuonna 1978 Irlannista englantilaisseura Manchester Unitediin, jossa hän pelasi kymmenen kautta. Hän voitti FA Cupin vuosina 1983 ja 1985. Vuoden 1985 loppuottelussa Evertonia vastaan hänestä tuli ensimmäinen ulosajettu pelaaja cupin loppuotteluiden historiassa. United voitti kuitenkin ottelun vajaalukuisena jatkoajalla tekemällään maalilla. Kaudet 1988–1990 Moran edusti Espanjan pääsarjan Sporting de Gijónia ja kaudet 1990–1994 Englannin pääsarjan Blackburn Roversia. Moran pelasi Irlannin maajoukkueessa 71 maaottelua ja teki niissä kuusi maalia vuosina 1980–1994. EM-kilpailuissa 1988 hän pelasi avauskokoonpanossa joukkueensa kaikki kolme ottelua, kuten myös MM- kilpailuissa 1990 kaikki viisi ottelua joukkueen yltäessä puolivälieriin. MM- kilpailuissa 1994 hän kuului vielä joukkueeseen mutta ei saanut peliaikaa. == Lähteet == Luokka:Irlantilaiset jalkapalloilijat Luokka:Vuonna 1956 syntyneet Luokka:Elävät henkilöt
Strzelcen piirikunta

Strzelcen piirikunta () on yksi Opolen voivodikunnan piirikunnista. Piirikunnan arvioitu väkiluku oli vuoden 2020 lopussa 73 923\. Siihen kuuluvat seitsemän kuntaa ovat Izbicko, Jemielnica, Kolonowskie, Leśnica, Strzelce Opolskie, Ujazd ja Zawadzkie. Strzelcen piirikunnan pinta-alasta 40,6 prosenttia oli metsän peitossa vuonna 2019. Se rajautuu Olesnon, Lubliniecin, Tarnowskie Góryn, Gliwicen, Kędzierzyn-Koźlen, Krapkowicen ja Opolen piirikuntiin. Vuoden 2020 lopussa Strzelcen piirikunnan asukkaista 51,3 prosenttia oli naisia ja 48,7 prosenttia miehiä. Alle 18-vuotiaat muodostivat 16,1 prosenttia piirikunnan väestöstä, työikäiset 62,2 prosenttia ja eläkeikäiset 21,6 prosenttia väestön keski-iän ollessa 43,1 vuotta. Vuonna 2020 piirikunnassa syntyi 638 lasta. Vuoden 2011 väestönlaskennassa 15,9 prosenttia piirikunnan asukkaista oli saksalaisia. Strzelcen piirikunnan väkiluvun ennakoidaan pienenevän 55 791 asukkaaseen vuoteen 2050 mennessä. == Lähteet == Luokka:Opolen piirikunnat